《再叠韵呈季贶 其一》
清代·魏锡曾

独立谁胜众嫭哗，壁弓真已动杯蛇。梦中识路一知己，海内藏书凡几家。

岂有恩仇连将相，苦教门第占清华。多君豪气犹畴昔，不似寒林瑟缩鸦。

作者简介：（?—1881）清浙江仁和人，字稼孙。贡生。官福建盐大使。嗜金石拓本，节衣缩食，购墨本甚富。在官事简，常以笔砚为事。有《绩语堂碑录》、《绩语堂诗文集》、《书学绪闻》。